b'\n_START_ARTICLE_\nManglekasse\n_START_PARAGRAPH_\nManglekasse (fra latin, via tysk mangel(e)n) er et apparat med tunge ruller og sveiv for \xc3\xa5 glatte tekstiler etter klesvask. Innretningen antas \xc3\xa5 ha blitt oppfunnet p\xc3\xa5 1600-tallet. Den erstattet det enkle mangletreet og ble avl\xc3\xb8st av lettere klesruller med springfj\xc3\xa6r og av strykejern.\n_START_SECTION_\nKonstruksjon og bruk\n_START_PARAGRAPH_\nManglekasse best\xc3\xa5r av en solid ramme med et underliggende brett. Opp\xc3\xa5 dette ligger to ruller og derette en stor kasse fylt med steiner eller lignende. Ved hjelp av en sveiv kunne denne tunge kassen rulles frem og tilbake._NEWLINE_Et rent laken eller lignende ble lagt ut p\xc3\xa5 et bord. Det ferdig vaskede t\xc3\xb8yet ble lagt opp\xc3\xa5 og det hele rullet sammen rundt en rulle. Steinkassa ble l\xc3\xb8ftet og rullen med t\xc3\xb8y lagt under. Deretter ble steinkassa trukket frem og tilbake ved hjelp av en sveiv. for \xc3\xa5 bringe det hele i balanse og med trykk, m\xc3\xa5tte bruke to ruller samtidig._NEWLINE_Dette tilsvarer en mekanisering av mangletre som er kjent over store deler av Nord-Europa._NEWLINE_En annen metode er der en strekker ut t\xc3\xb8yet p\xc3\xa5 den nedre platen. Deretter legges et antall ruller opp\xc3\xa5 og den \xc3\xb8vre kassen senkes. Deretter rulles den \xc3\xb8vre kassen frem og tilbake som beskrevet over. Siden det er tre ruller p\xc3\xa5 fotografiet, m\xc3\xa5 en anta at dette var den foretrukkene metoden p\xc3\xa5 den viste manglekassen._NEWLINE_Etter en omgang i en kassemangle var t\xc3\xb8yet s\xc3\xa5 glatt at det sjelden trengte noen ytterligere stryking_NEWLINE_En manglekasse var et stort og kostbart apparat og ble for en stor del bare brukt av storfamilier og i kommersielle vaskerier. Flere er funnet i leieg\xc3\xa5rder og borettslag i Oslo. P\xc3\xa5 1800-tallet kom klesrulle med to ruller som ble presset mot hverandre av en bladfj\xc3\xa6r.'